Държавен вестник, бр. 86, 2025 г., стр. 3

БРОЙ  86	
Д Ъ Р Ж А В Е Н  В Е С Т Н И К 	
СТР.  3  
Член 3. Влизане в сила
След подписването му от двете страни 
Изменението влиза в сила на датата, на която 
Комисията е получила официално уведомле­
ние от държавата членка, че са изпълнени 
всички национални процедури, необходими 
за влизането му в сила.
Член 4. Приложимо право и юрисдикция
1. Настоящото Изменение и всички извън­
договорни задължения, произтичащи от 
него или във връзка с него, се уреждат 
и се тълкуват в съответствие с правото 
на Европейския съюз, допълнено, ако е 
необходимо, от люксембургското право.
2. Страните се задължават да отнесат 
всеки спор, който може да възникне 
във връзка със законосъобразността, 
валидността, тълкуването или изпълне­
нието на настоящото Изменение, към 
изключителната юрисдикция на Съда на 
Европейския съюз в съответствие с член 
272 от Договора за функционирането на 
Европейския съюз (ДФЕС).
Съставено в Брюксел на 18.08.2025 г. и 
в Брюксел на 22.08.2025 г. Настоящото е 
изготвено в два екземпляра, като и двата 
са еднакво автентични и всеки от тях пред­
ставлява оригинален документ.
За Република 
България, представ-
лявана от: 
Н. Пр. Румен 
Александров, 
постоянен представи-
тел на Република 
България към ЕС
За Европейския съюз,
представляван 
от Европейската 
комисия, 
представлявана от: 
Валдис Домбровскис, 
комисар по икономика 
и производителност
5556
МИНИСТЕРСТВО 
НА ОБРАЗОВАНИЕТО И НАУКАТА
НАРЕДБА № 18
от 6 октомври 2025 г.
за придобиване на квалификация по профе­
сията „Микропроцесорни системи“
Раздел I
Общи положения
Чл. 1. С тази наредба се определя държав­
ният образователен стандарт (ДОС) за при­
добиването на квалификация по професията 
код 071406 „Микропроцесорни системи“ от 
област на образование „Техника“ и професио­
нално направление код 0714 „Електроника и 
автоматика“ съгласно Списъка на професиите 
за професионално образование и обучение по 
чл. 6, ал. 1 от Закона за професионалното 
образование и обучение.
Чл. 2. Държавният образователен стандарт 
за придобиването на квалификация по профе­
сията код 071406 „Микропроцесорни системи“  
съгласно приложението към тази наредба 
определя изискванията за придобиването на 
трета и четвърта степен на професионална 
квалификация по професията, за придобива­
не на квалификация по част от професията, 
както и за достигане на отделни единици 
резултати от ученето.
Чл. 3. Въз основа на ДОС по чл. 1 и рамко­
вата програма по чл. 10, ал. 3, т. 3 от Закона 
за професионалното образование и обучение 
се разработват типови учебни планове и 
учебни програми за ученици. Въз основа на 
рамковите програми по чл. 10, ал. 3, т. 2, 4 
и 5 се разработват учебни планове и учебни 
програми за лица, навършили 16 години.
Раздел II
Съдържание на държавния образователен 
стандарт
Чл. 4. (1) Държавният образователен стан­
дарт по чл. 1 определя изискванията към 
кандидатите, описанието на професията, 
единиците резултати от учене за придобиване 
на трета и четвърта степен на професионална 
квалификация по професията, критериите и 
средствата за оценяване на всяка единица 
резултат от учене, съвкупността от едини­
ци резултати от ученето, които формират 
придобиването на квалификация по част от 
професия, изискванията към материалната 
база и изискванията към обучаващите.
(2) Държавният образователен стандарт за 
придобиване на квалификация по професията 
включва общата, отрасловата и специфичната 
професионална подготовка с необходими­
те професионални компетентности, които 
гарантират на обучаемия възможността за 
упражняване на професията след завършване 
на обучението.
Заключителни разпоредби
§ 1. Учебните планове и учебните програ­
ми по чл. 3, разработени въз основа на тази 
наредба, започват да се прилагат от учебната 
2026 – 2027 г. за учениците, които постъпват 
в VIII клас в училищното професионално об­
разование и обучение, а за лица, навършили 
16 години – от 1 януари 2026 г.
§ 2. Тази наредба се издава на основание 
чл. 22, ал. 6 във връзка с ал. 2, т. 6 от Закона за 
предучилищното и училищното образование.
Министър:
Красимир Вълчев